Πρόταση αποφασης του Συμβουλιου σχετικά με τη σύναψη συμφωνίας μεταξύ της Ευρωπαϊκής Κοινότητας και της Σλοβακικής Δημοκρατίας όσον αφορά τα προϊόντα της αλιείας, υπό μορφή πρόσθετου πρωτοκόλλου, που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των ευρωπαϊκων κοινοτητων και των κρατών μελών τους, αφενός, και της Σλοβακικής Δημοκρατίας, αφετέρου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 29 Μαΐου 2000, το Συμβούλιο ενέκρινε την εντολή διαπραγματεύσεων ώστε να αρχίσει η Επιτροπή διαπραγματεύσεις με τις συνδεδεμένες ΧΚΑΕ, συμπεριλαμβανομένης της Σλοβακικής Δημοκρατίας, προκειμένου να καθορίσουν αμοιβαίες δασμολογικές παραχωρήσεις στον τομέα της αλιείας. Ως αποτέλεσμα, στις 23 Οκτωβρίου 2000 και στις 25 Ιανουαρίου 2001 έλαβαν χώρα διαπραγματεύσεις για να λάβουν την τελική τους μορφή οι εν λόγω διμερείς παραχωρήσεις. Οι λεπτομέρειες των διμερών παραχωρήσεων περιλαμβάνονται στα συμφωνηθέντα πρακτικά που υπογράφηκαν εξ ονόματος της Επιτροπής και των σλοβακικών αρχών στις 25 Ιανουαρίου 2001. Τα δύο μέρη συμφώνησαν σχετικά με τον τρόπο σταδιακής και αμοιβαίας ελευθέρωσης του εμπορίου για όλα τα ψάρια και τα προϊόντα αλιείας.

Η συμφωνία αναφέρει ότι η Κοινότητα και η Δημοκρατία της Σλοβενίας αποφασίζουν, από την ημερομηνία ενάρξεως ισχύος της συμφωνίας, να ελευθερώσουν πλήρως τις συναλλαγές για όλα τα προϊόντα που καλύπτονται από το παράρτημα VΧ της ευρωπαϊκής συμφωνίας, όπως δημοσιεύτηκε στην ΕΕ αριθ. L 306 της 16ης Νοεμβρίου 1998. Η Κοινότητα και η Σλοβακία συμφωνούν επίσης να εφαρμόσουν, από την ημερομηνία ενάρξεως ισχύος της παρούσας συμφωνίας, μείωση κατά ένα τρίτο των δασμών που εφαρμόζονται σε όλα τα ψάρια και τα προϊόντα αλιείας. Το επόμενο έτος θα εφαρμοστεί νέα μείωση κατά ένα τρίτο. Δύο χρόνια μετά την έναρξη ισχύος της συμφωνίας, θα ελευθερωθούν πλήρως οι συναλλαγές για όλα τα ψάρια και τα προϊόντα της αλιείας.

Οι υπηρεσίες της Επιτροπής θεωρούν ότι οι τεχνικές διαπραγματεύσεις κατέληξαν σε ισόρροπο και αποδεκτό αποτέλεσμα το οποίο, με απλό διοικητικό τρόπο, και σταδιακά, θα οδηγήσει στην πλήρη ελευθέρωση των συναλλαγών, χωρίς καμία εξαίρεση, μεταξύ της Σλοβακικής Δημοκρατίας και της Ευρωπαϊκής Κοινότητας.

Η παρούσα πρόταση είναι η πρώτη μιας σειράς επτά προτάσεων για τις οποίες καλείται το Συμβούλιο να αποφασίσει, εξ ονόματος της Ευρωπαϊκής Κοινότητας. Οι προτάσεις αυτές παρουσιάζονται χωριστά δεδομένου ότι το περιεχόμενό τους δεν είναι πανομοιότυπο παρόλο που όλες περιέχουν τις ίδιες αρχές σταδιακής ελευθέρωσης του εμπορίου για τα ψάρια και τα προϊόντα αλιείας. Επιπλέον, δεν θα ακολουθήσουν όλες το ίδιο χρονοδιάγραμμα, εφόσον η έναρξη ισχύος κάθε πρωτοκόλλου, που θα καθοριστεί κατόπιν αμοιβαίας συμφωνίας, θα εξαρτηθεί από εσωτερικές διοικητικές διαδικασίες κάθε μέρους.

Βάσει των ανωτέρω, το Συμβούλιο καλείται να εγκρίνει την παρούσα απόφαση σχετικά με την προσθήκη πρωτοκόλλου για τις εμπορικές παραχωρήσεις στον αλιευτικό τομέα, στην ευρωπαϊκή συμφωνία με την Σλοβακική Δημοκρατία.

2001/0158 (ACC)

Πρόταση αποφασης του Συμβουλιου σχετικά με τη σύναψη συμφωνίας μεταξύ της Ευρωπαϊκής Κοινότητας και της Σλοβακικής ημοκρατίας όσον αφορά τα προϊόντα της αλιείας, υπό μορφή πρόσθετου πρωτοκόλλου, που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

.Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2, πρώτη υποπαράγραφος, πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου [1] είναι σκόπιμο να συμπληρωθεί με πρόσθετο πρωτόκολλο βάσει του οποίου θα εφαρμόζονται προτιμησιακοί όροι για την εισαγωγή στην Κοινότητα ορισμένων ψαριών και προϊόντων αλιείας καταγωγής Σλοβακικής Δημοκρατίας και στη Σλοβακική Δημοκρατία ορισμένων ψαριών και προϊόντων της αλιείας καταγωγής Κοινότητας.

[1] ΕΕ L 359 της 31.12.1994, σ.2.

(2) Για το σκοπό αυτό, πρέπει να προστεθεί στην εν λόγω ευρωπαϊκή συμφωνία νέο πρωτόκολλο που θα καθορίζει εμπορικές ρυθμίσεις για ορισμένα ψάρια και προϊόντα αλιείας.

(3) Πρέπει να εγκριθεί η συμφωνία υπό μορφή πρωτοκόλλου,

ΑΠΟΦΑΣΙΖΕΙ

Άρθρο 1

Εγκρίνεται εξ ονόματος της Κοινότητας η συμφωνία μεταξύ της Ευρωπαϊκής Κοινότητας και της Σλοβακικής Δημοκρατίας, υπό μορφή πρόσθετου πρωτοκόλλου, όσον αφορά τα ψάρια και τα προϊόντα αλιείας, που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΣΛΟΒΑΚΙΚΗΣ ΔΗΜΟΚΡΑΤΙΑΣ, ΣΧΕΤΙΚΑ ΜΕ ΤΑ ΠΡΟΪΟΝΤΑ ΑΛΙΕΙΑΣ ΥΠΟ ΜΟΡΦΗ ΠΡΟΣΘΕΤΟΥ ΠΡΩΤΟΚΟΛΛΟΥ, ΠΟΥ ΣΥΜΠΛΗΡΩΝΕΙ ΤΗΝ ΕΥΡΩΠΑΪΚΗ ΣΥΜΦΩΝΙΑ

ΓΙΑ ΤΗΝ ΕΓΚΑΘΙΔΡΥΣΗ ΣΥΝΔΕΣΗΣ ΜΕΤΑΞΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΤΩΝ ΚΡΑΤΩΝ ΜΕΛΩΝ ΤΟΥΣ, ΑΦΕΝΟΣ, ΚΑΙ ΤΗΣ ΣΛΟΒΑΚΙΚΗΣ ΔΗΜΟΚΡΑΤΙΑΣ, ΑΦΕΤΕΡΟΥ

ΠΡΩΤΟΚΟΛΛΟ ΑΡΙΘ. 6

ΣΧΕΤΙΚΑ ΜΕ ΤΟΝ ΚΑΘΟΡΙΣΜΟ ΕΜΠΟΡΙΚΩΝ ΡΥΘΜΙΣΕΩΝ ΓΙΑ ΟΡΙΣΜΕΝΑ ΨΑΡΙΑ ΚΑΙ ΠΡΟΪΟΝΤΑ ΑΛΙΕΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΣΛΟΒΑΚΙΚΗΣ ΔΗΜΟΚΡΑΤΙΑΣ

Η ΕΥΡΩΠΑΪΚΗ ΚΟΙΝΟΤΗΤΑ, εφεξής «η Κοινότητα», αφενός, και Η ΚΥΒΕΡΝΗΣΗ ΤΗΣ ΣΛΟΒΑΚΙΚΗΣ ΔΗΜΟΚΡΑΤΙΑΣ, αφετέρου, ΕΚΤΙΜΩΝΤΑΣ ΟΤΙ η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, εφεξής καλούμενη «ευρωπαϊκή συμφωνία», υπεγράφη στις Βρυξέλλες, τον Οκτώβριο 1993 και τέθηκε σε ισχύ τον Φεβρουάριο 1995.

ΕΚΤΙΜΩΝΤΑΣ ΟΤΙ διεξήχθησαν και ολοκληρώθηκαν επιτυχώς τεχνικές διαπραγματεύσεις βάσει του άρθρου 21 παράγραφος 4 της ευρωπαϊκής συμφωνίας, μεταξύ της Κοινότητας και της Σλοβακικής Δημοκρατίας για την παροχή αμοιβαίων δασμολογικών παραχωρήσεων στον τομέα της αλιείας.

ΕΚΤΙΜΩΝΤΑΣ ΟΤΙ οι διαπραγματευθείσες παραχωρήσεις στον τομέα της αλιείας θα επηρεάσουν τις διμερείς παραχωρήσεις που χορηγήθηκαν στον πλαίσιο της συμφωνίας, η οποία πρέπει, κατά συνέπεια, να τροποποιηθεί με πρωτόκολλο για την προσαρμογή των εμπορικών πτυχών της συμφωνίας.

ΕΚΤΙΜΩΝΤΑΣ ΟΤΙ η Κοινότητα και η Σλοβακική Δημοκρατία συμφώνησαν επίσης να εφαρμοστούν οι συμφωνηθείσες δασμολογικές παραχωρήσεις με διοικητικά απλό τρόπο, το ταχύτερο δυνατό και σταδιακά.

ΑΠΟΦΑΣΙΣΑΝ να εφαρμόσουν τις συμφωνηθείσες δασμολογικές παραχωρήσεις ενόψει της πλήρους ελευθέρωσης του εμπορίου για όλα τα ψάρια και τα προϊόντα αλιείας:

'Αρθρο 1

Από την ημερομηνία ενάρξεως ισχύος του παρόντος πρωτοκόλλου για τα ψάρια και τα προϊόντα αλιείας, τα μέρη ελευθερώνουν πλήρως τις συναλλαγές για όλα τα προϊόντα που καλύπτονται από το παράρτημα XV της ευρωπαϊκής συμφωνίας, όπως δημοσιεύτηκε στην ΕΕ αριθ. L 306 της 16ης Νοεμβρίου 1998, καθώς και εφαρμόζουν άλλες ενδεχόμενες παραχωρήσεις για τα ψάρια και τα προϊόντα αλιείας. Από την ημερομηνία ενάρξεως ισχύος του παρόντος πρωτοκόλλου, αμφότερα τα μέρη μειώνουν κατά το ένα τρίτο τους δασμούς που εφαρμόζουν αντίστοιχα η Κοινότητα και η Σλοβακική Δημοκρατία σε όλα τα υπόλοιπα ψάρια και προϊόντα αλιείας.

Ένα χρόνο μετά την ημερομηνία ενάρξεως ισχύος του παρόντος πρωτοκόλλου, τα μέρη μειώνουν εκ νέου κατά ένα τρίτο τους δασμούς που εφαρμόζονταν κατά την έναρξη ισχύος του παρόντος πρωτοκόλλου.

Δύο χρόνια μετά την έναρξη ισχύος του παρόντος πρωτοκόλλου, ή νωρίτερα, εφόσον συμφωνηθεί από κοινού, ελευθερώνονται πλήρως οι συναλλαγές για όλα τα ψάρια και τα προϊόντα αλιείας. Οποιαδήποτε τέτοια συμφωνία για ενωρίτερη εφαρμογή της πλήρους ελευθέρωσης των συναλλαγών για όλα τα ψάρια και τα προϊόντα αλιείας, εφαρμόζεται σύμφωνα με το άρθρο 4 του παρόντος πρωτοκόλλου.

'Αρθρο 2

Ο υπολογισμός των μειώσεων που αναφέρονται στο άρθρο 1, πραγματοποιείται βάσει κοινών μαθηματικών αρχών, λαμβανομένων υπόψη των εξής:

(α) όλα τα στοιχεία κάτω του 50 (συμπεριλαμβανομένου), μετά την υποδιαστολή, στρογγυλοποιούνται προς τα κάτω στο πλησιέστερο ακέραιο ψηφίο.

(β) όλα τα στοιχεία άνω του 50, μετά την υποδιαστολή, στρογγυλοποιούνται προς τα πάνω στο πλησιέστερο ακέραιο ψηφίο.

(γ) όλοι οι δασμοί κάτω του 2% καθορίζονται αυτομάτως σε 0%. Τα μέρη ανταλλάσσουν πληροφορίες σχετικά με τις περιπτώσεις κατά τις οποίες ισχύουν οι ανωτέρω αρχές.

'Αρθρο 3

Το παρόν πρωτόκολλο αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα μέρη κοινοποίησαν αμοιβαία την ολοκλήρωση των εσωτερικών διαδικασιών τους.

'Αρθρο 4

Το παρόν πρωτόκολλο δύναται να τροποποιηθεί με απόφαση του συμβουλίου σύνδεσης.

ΔΗΜΟΣΙΟΝΟΜΙΚΟ ΔΕΛΤΙΟ

1. τιτλοσ της ενεργειασ

Πρόταση προσθήκης πρωτοκόλλου στην ευρωπαϊκή συμφωνία με την Σλοβακία σχετικά με την εφαρμογή συμφωνίας για τις παραχωρήσεις για τα ψάρια και τα προϊόντα αλιείας. Οι παραχωρήσεις αυτές συμφωνήθηκαν και θα εφαρμοστούν για περίοδο δύο ετών, με απώτερο στόχο την πλήρη ελευθέρωση των συναλλαγών των εν λόγω προϊόντων.

2. κονδυλιο(α) του προϋπολογισμου

Κεφάλαιο 12, άρθρο 120

3. Νομική βάση

Άρθρο 133 σε συνδυασμό με το άρθρο 300 παράγραφος 2 της συνθήκης για την ίδρυση της Ευρωπαϊκής Κοινότητας

4. Περιγραφη τησ ενεργειασ

4.1 Γενικός στόχος

Πλήρης ελευθέρωση των συναλλαγών για τα ψάρια και τα προϊόντα αλιείας σε προετοιμασία της προσχώρησης της Σλοβακικής Δημοκρατίας στην Ευρωπαϊκή Ένωση

4.2 Καλυπτόμενη περίοδος και ρυθμίσεις για την ανανέωσή της

5. Κatataξη των δαπανων/εσοδων

5.1 Υποχρεωτική/μη υποχρεωτική δαπάνη

5.2 Διαχωριζόμενες/μη διαχωριζόμενες πιστώσεις

5.3 Είδος των εσόδων

Εισαγωγικοί δασμοί

6. ειδοσ των δαπανων/εσοδων

Επιφέρει η προτεινόμενη ενέργεια μεταβολή του ύψους των εσόδων; Εάν ναι, τι είδους είναι η μεταβολή και τι μορφής έσοδα αναμένονται;

Η προτεινόμενη ενέργεια θα προκαλέσει μείωση των εισαγωγικών δασμών που επιβάλλονται στα ψάρια και στα προϊόντα αλιείας καταγωγής Σλοβακικής Δημοκρατίας.

7. Δημοσιονομικές επιπτώσεις

7.1 Τρόπος υπολογισμού του συνολικού κόστους της ενέργειας (σχέση μεταξύ κόστους ανά μονάδα και συνολικού κόστους)

Το κόστος της ενέργειας βασίστηκε στις συναλλαγές του 1998, 1999 και 2000. Λόγω των μη προβλέψιμων επιπέδων του εμπορίου και της διακύμανσης των συντελεστών του δασμού που εφαρμόζονται στα εν λόγω προϊόντα, χρησιμοποιήθηκε μέσος συντελεστής δασμού 12% για να υπολογιστεί ο δασμός που εισπράχθηκε το 1998, 1999 και 2000. Οι εισαγωγικοί δασμοί που εισπράχθηκαν το 1999 αυξήθηκαν περίπου κατά 2% σε σχέση με το 1998. οι δασμοί το 2000 μειώθηκαν κατά περίπου 3% σε σχέση με το 1999. Κατά συνέπεια καμία αύξηση του επιπέδου των δασμών δεν χρησιμοποιήθηκε για τον υπολογισμό των προβλεπόμενων εισαγωγικών δασμών και οι υπολογισμοί βασίστηκαν στα στοιχεία για το 2000. Εν συνεχεία, το στοιχείο που προέκυψε μειώθηκε κατά το ένα τρίτο για το έτος ένα και κατά ένα τρίτο περαιτέρω για το έτος δύο.

Επειδή, όπως αναμένεται, αυτές οι ρυθμίσεις θα αρχίσουν να ισχύουν κατά τη διάρκεια του 2001, το εκτιμώμενο κόστος θα υπολογιστεί με βάση το έτος 2001 ως έτος ένα, το έτος 2002 ως έτος δύο, και το έτος 2003 ως έτος τρία.

7.2 Κατανομή κόστους ανά δραστηριότητα

Πιστώσεις ανάληψης υποχρεώσεων σε εκατ. ευρώ (τρέχουσες τιμές)

>ΘΕΣΗ ΠIΝΑΚΑ>